Maanmittarikilta

**Maanmittarikilta ry** (MK) on Aalto-yliopiston insinööritieteiden korkeakoulussa maanmittausalaa opiskelevien tekniikan ylioppilaiden ainejärjestö. Kilta on perustettu vuonna 1901 ja siihen kuuluu noin 400 jäsentä. Maanmittarikilta on Suomen vanhin kilta, joka ottaa uusia kandidaattiopiskelijoita vastaan. Killan toiminta koostuu erilaisista tapahtumista, kuten juhlista, sitseistä, koulutustilaisuuksista sekä tutustumisista alan yrityksiin. Kilta tukee myös uusia alan opiskelijoita, suorittaa edunvalvontaa sekä on aktiivisesti mukana kehittämässä opiskelua. Maanmittarikillan kiltahuone "Monttu" sijaitsee Konetalo 1 - rakennuksessa, osoitteessa Otakaari 4. Killan suurin tapahtuma on maaliskuussa järjestettävä vuosijuhla, Kevätpäiväntasaus.

Killan toiminta on suunnattu erityisesti
*Rakennetun ympäristön,
*Kestävien yhdyskuntien,
*Kiinteistötalouden ja geoinformatiikan,
*Spatial Planning and Transportation Engineering,
*Water and Environmental Engineering,
*Real Estate Economics,
*Geoinformatics,
*Urban Studies and Planning in Real Estate Economics,
*EIT Urban Mobility,
*Nordic Master’s Programme in Environmental Engineering, sekä
*Nordic Master’s Programme in Cold Climate Engineering
koulutusohjelmien opiskelijoille.

## Historia
Maanmittarikillan historia alkaa 23. Maaliskuuta 1901 jolloin perustettiin Maanmittariklubi, mikä tekee siitä Suomen toiseksi vanhimman opiskelijakillan. Maanmittarikilta otettiin nimenä käyttöön vuonna 1944. Kiltalehteä alettiin julkaisemaan vuonna 1967. Ensin nimi oli Maanmittarikilta, mutta vakiintui nopeasti nykyiseen muotoonsa - Geometres. Samoihin aikoihin ajoittuu myös muutto Hietaniemen torin kupeesta Otaniemeen, samalla kun Teknillisen korkeakoulun Maanmittausosasto muuttaa. Maanmittarikillan ensimmäisen kiltahuoneen (kiltis) tupaantuliaisia päästiin juhlistamaan huoneessa M124 loppuvuodesta 1967. Maanmittarikillan ensimmäiset haalarit ilmestyivät vuonna 1983. Maanmittarikillan ensimmäinen laulukirja painettiin vuonna 1995 ja toinen painos yli 10 vuotta myöhemmin, 2006. Killan 100-vuotisjuhlia vietettiin vuonna 2001 ja samassa yhteydessä julkaistiin myös killan historiikki "Sen täytyy olla maanmittari" jonka kirjoitti Tiina Törnqvist.

## Maanmittarikillan kunnianosoitukset
Maanmittarikilta voi osoittaa kunnioitusta killan ja kiltalaisten eteen tehdystä työstä. Maanmittarikillan kunnianosoituksia ovat kultainen ja hopeinen ansiomerkki, kunniajäsenyys sekä muut kunnianosoitukset. Lisäksi Maakansan rahasto on jakanut stipendejä killan jäsenille aikaisemmin.

### Kunniajäsenyys
Killan kunniajäseneksi voi killan hallitus kutsua henkilön, joka on erityisesti ansioitunut killan toiminnassa tai muuten merkittävästi edistänyt sen pyrkimyksiä tai jolle kilta muuten tahtoo osoittaa kunnioitustaan. Kunniajäsenyys on elinikäinen. 

### Kultainen ansiomerkki
Kultainen ansiomerkki voidaan myöntää killan nykyiselle tai entiselle jäsenelle erityisen ansiokkaasta toiminnasta Maanmittarikillan hyväksi. Henkilö on toiminut killassa aktiivisesti ja edistänyt kiltalaisten asioita ansiokkaasti. Henkilö on valmistunut, tai pian valmistumassa.

### Hopeinen ansiomerkki
Hopeinen ansiomerkki voidaan myöntää killan nykyiselle tai entiselle jäsenelle ansiokkaasta toiminnasta Maanmittarikillan hyväksi. Henkilö on toiminut killassa aktiivisesti ja edistänyt kiltalaisten asioita ansiokkaasti.

## Sidosryhmät
Maanmittarikillan läheisyydessä toimivat myös geoinformatiikan ammattiainekerho Poligoni ja kiinteistötalouden ammattiainejärjestö Fundi. Killan harrastustoiminta on myös vuosien varrella synnyttänyt joukon urheiluseuroja esim. 50-luvun lopulla XYZ  ja 90-luvun alussa Otaniemen Jyllääjät .

## Katso myös
*Teekkarikulttuuri
*Kilta (ainejärjestö)
*Luettelo Suomen teekkarikilloista
*Aalto-yliopisto

## Lähteet

## Aiheesta muualla
* Killan kotisivut
* Kiltahuone
* Mittari tanssii pyykin päällä (kiltalaulu) 
* Poligoni 
* Fundi